KTIS ฟอร์มดี! ปี 60 พลิกกำไร 645 ลบ. รับรายได้ขาย-บริการพุ่งกระฉูด
KTIS ฟอร์มดี! ปี 60 พลิกกำไร 645.49 ลบ. จากปีก่อนขาดทุน 512.54 ลบ. รับรายได้ขาย-บริการพุ่งกระฉูด เตรียมปันผล 0.15 บ./หุ้น ขึ้น XD 2 พ.ค.61 กำหนดจ่าย 17 พ.ค. 
23 ก.พ. 2561

บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานประจำปี 60 (รวมบริษัทย่อย) สิ้นสุดวันที่ 31 ธ.ค. 60 มีกำไรสุทธิดังนี้

โดยผลการดำเนินงานประจำปี 2560 บริษัทพลิกมีกำไรเนื่องจากบริษัทมีรายได้จากการขายและการให้บริการเพิ่มขึ้น จากปริมาณอ้อยที่เข้าหีบรวมของบริษัทในปีการผลิต 2559/2560 มากกว่าปีก่อนหน้า ประกอบกับคุณภาพอ้อยดีขึ้น ส่งผลให้ปริมาณน้ำตาลรวมที่ผลิตได้ในปี 2560 มีมากกว่าปี 2559 ซึ่งเป็นผลพลอยได้การผลิตน้ำตาลสำหรับธุรกิจต่อเนื่องมากกว่าปีก่อนหน้า
รวมถึงรายได้จากธุรกิจน้ำตาลที่ปรับตัวเพิ่มขึ้นจากปริมาณการขายน้ำตาลต่างประเทศ และรายได้จากธุรกิจเยื่อกระดาษฟอกขาวจากชานอ้อยเพิ่มขึ้นกว่า 40% จากปีก่อน จากปริมาณการขายเยื่อกระดาษเพิ่มขึ้น
พร้อมเตรียมจ่ายเงินปันผลจากงวดการดำเนินงานวันที่ 1 ม.ค. 60 ถึงวันที่ 31 ธ.ค. 60 เป็นเงินสดในอัตรา 0.15 บาทต่อหุ้น ขึ้นเครื่องหมาย XD วันที่ 2 พ.ค.61 กำหนดจ่ายปันผล 17 พ.ค. 61